kardosdrur/scandi-wiki huggingface dataset:
Ivars Silis

Ivars Silis (født 1. december 1940 i Riga) er en lettisk-født ingeniør, forfatter og fotograf bosat i Danmark og Grønland siden 1944. Hans familie flygtede fra Letland til København i 1944. Han beskriv sine oplevelser som flygtning i Danmark i eridringsbogen Slot Under Vand (Gyldendal, 2010) Efter endt uddannelse ved Danmarks Ingeniørakademi arbejdede han som geofysiker i Grønland hvor han også var deltager og leder på adskillige ekspeditioner. Han har lavet to prisbelønnede dokumentarfilm "Frozen Annals" (1994) om klimaforskning i arktis, og "Andala og Sofiannguaq" (2002). Hans oplevelser som ekspeditionsleder har gjort ham til selvskrevet medlem af Eventyrernes Klub. Han er velkendt i Grønland hvor hans fotokunst ofte udstilles og hans bøger om grønlandske forhold er populære. Han er gift med den grønlandske kunstner Aka Høegh og er far til kunstner og filminstruktør Inuk Silis Høegh og Bolatta Silis Høegh.

Udvalgte Bøger 
 1970 - Slædesporene fyger til
 1980 - Leben im hohen Norden - Grönland
 1981 - Nanok
 1982 - Kalaaleq - Grønland i dag
 1985 -Tuugaaliq
 1995 - Hvide Horisonter
 1995 - Sten og Menneske
 1997 - Hvalernes Fjord
 1999 - Kender du Qaqortoq? - byen bag Storisen
 2000 - Min Hvide Verden - 30 år med kamera i Grønland
 2001 - Jagtbreve fra Arktis
 2006 - Nabagi Pilis (på lettisk)
 2009 - Slot under Vand
 2011 - Disko – den blå bugt

Dokumentarfilm 
 1994 - Frozen Annals/Vor enestående tid
 2002 - Andala og Sofiannguaq
 I Samme Båd (s.m. Inuk Silis Høegh)

Referencer

Eksterne henvisninger 
 

Forfattere fra Letland
Ingeniører fra Danmark
Faglitterære forfattere fra Danmark
Forfattere fra Grønland
Mandlige forfattere i det 21. århundrede
Personer fra Riga
Sumé

Sumé ("hvor?" på Grønlandsk) var et grønlandsk rockband som anses for pionerer inden for Grønlandsk rockmusik. Bandet dannedes i 1972 omkring sanger, guitarist og producer Malik Høegh (f. 1952), og guitarist, sanger og komponist Per Berthelsen. Deres første plade Sumut "Hvorhen?" blev udgivet i 1973 på pladeselskabet Demos, og blev en stor publikumssucces da pladen blev købt af en femtedel af den grønlandske befolkning. Således blev pladen en grundsten i det grønlandske folks nationalitetsfølelse og et vigtigt vejmærke i den grønlandske uafhængighedsbevægelse. Bandet var inspireret af amerikansk rock men sang på grønlandsk, og deres tekster var progressive og kritiserede den danske kolonimagt. I sangen Nunaqarfiit sang de " Nu er det atter tid at leve som Inuit, og ikke som europæere". Forsiden af pladen Sumut viste et træsnit fra 1800-tallet Aron fra Kangeq der afbilleder en inuit-fanger der dræber en dansk købmand. Sumés plader blev produceret af Karsten Sommer og de to sidste plader blev udgivet på forlaget ULO.

Sumé gik i opløsning i 1977 men de optræder stadig af og til, og i 1994 udgav de pladen Persersume "Snefygning".

I 2014 blev filmen, Sume - Mumisitsinerup Nipaa udgivet, instrueret af Inuk Silis Høegh.

Diskografi 
 Sumut (1973, Demos)
 Inuit Nunaat (1974, Demos)
 Sume (1977, ULO)
 1973-76 (1988, ULO)
 Persersume

Referencer 

Musikgrupper fra Grønland
Musikgrupper fra 1972
Ophørt i 1977
Allsvenskan 2016

Allsvenskan 2015 var den 92. udgave af Allsvenskan siden den blev oprettet i 1924.

Personale og sponsorer

Stilling

Statistik

Topscorere 
Opdateret ved afslutningen af sæsonen.

Topassistere 
Opdateret ved afslutningen af sæsonen.

Referencer 

Fodbold i 2016
2016
Allsvenskan 2014

Allsvenskan 2014 var den 90. udgave af den svenske fodboldturnering Allsvenskan, siden turneringen blev etableret i 1924.

Stilling

Referencer 

Fodbold i 2014
2014
Kunstakademiets Kunstskole for Kvinder

Kunstakademiets Kunstskole for Kvinder blev grundlagt i 1888 under navnet Den med akademiet forbundne Kvindeskole, som en kvindeskole tilknyttet Det Kongelige Danske Kunstakademi.

Før 1888 havde kvinder ikke adgang til at få del i Kunstakademiets undervisning, men var begrænset til privat undervisning eller Tegne- og Kunstindustriskolen for Kvinder. Dansk Kvindesamfund og specifikt Johanne Krebs og Augusta Dohlmann var fortalere for at kvinder skulle have ligeret. Deres kritik blev bakket op fra politisk hold, og i efteråret 1888 åbnede Kunstskolen for Kvinder, hvor Krebs blev inspektrice. Maleren Viggo Johansen og billedhuggeren August Saabye blev ansat som undervisere på kvindeskolen. En anden kendt lærer på kvindeskolen var Valdemar Irminger som underviste fra 1906.

Først placerede man kvindeskolen i lejede lokaler i Amaliegade 30, men i 1897 flyttede den ind i en del af Charlottenborg. Kvindeskolen fik egen bestyrelse, men ikke egne professorer.

I 1908 fusionerede kvindeskolen med Akademiet, og kvindelige elever fik optagelse direkte på Kunstakademiet. Dog var kønnene fortsat adskilte i fag med tegneundervisning efter nøgenmodel.

Kendte elever på kunstskolen 

 Helga Ancher
 Karen Blixen
 Hedvig Collin
 Emilie Demant Hatt
 Marie Henriques
 Helvig Kinch
 Elise Konstantin-Hansen
 Theodora Krarup
 Agnes Lunn
 Julie Meldahl
 Anne Marie Carl Nielsen
 Ingeborg Rode
 Charlotte Sode

Referencer

Galleri

Eksterne henvisninger 
 Det Kongelige Danske Kunstakademis Billedkunstskolers hjemmeside
 Kunstskolen for Kvinder
 Billedhuggeren - altid en mand?
 Billede af Kvindeakademiet ca. 1885

Akademiets Kunstskole for Kvinder
Uddannelsesinstitutioner i København
Universiteter i Danmark
 
Etableret i 1888
Ali Steinlein

Ali Steinlein (født 24. november 1995) er en dansk fodboldspiller, der senest har spillet for Queens Park Rangers´ U23 hold.

Karriere 

Steinlein startede sin karriere i ungdomsafdelingen i Brøndbyernes IF. Da han var 15 år, skiftede han til AC Horsens fodbold akademi.

Ali Steinlein fik sin senior debut i 2. divisionen i klubben HIK, hvorefter han i August 2016 skiftede til den engelske Championsship klub Queens Park Rangers, hvor han spillede for deres U23 premier league hold.

Referencer

Eksterne henvisninger 
 

Fodboldspillere fra Danmark
Hvalfjörður Tunnel

Hvalfjörður Tunnel () er en tunnel og en del af Hringvegur under Hvalfjörður fjord i island. Den er en 5.770 meter lang og ligger ned til en dybde af 165 meter under havniveau. Den blev påbegyndt i 1996 og var færdig til åbning den 11. juli 1998. Den kostede ISK 5.000 millioner（(USD 70 million)）.

Eksterne henvisninger 
 Highway under the North Atlantic 

Vejtunneler
Island
Gaussiske korrelationsulighed

Den Gaussiske korrelationsulighed, tidligere kendt som den Gaussiske korrelationsformodning er en matematisk sætning inden for matematisk statistik og konveks geometri. Et specialtilfælde af uligheden blev udgivet som en sætning i en videnskabelig artikel fra 1955, og en mere generel formulering blev udgivet i 1972, ligeledes som en matematisk sætning.

Sætningen blev ikke bevist før 2014, hvor den tyske statistiker Thomas Royen beviste den med temmelig simple værktøjer. Beviset blev dog ikke almindeligt kendt, da Royen var en relativt ukendt videnskabsmand, der havde valgt at udgive beviset i et mindre matematik-tidsskrift, efter at større og mere kendte tidsskrifter havde afvist at udgive hans artikel. En anden årsag var de adskillige mislykkede forsøg på at bevise den.

Sætningen og dens løsning blev offentlig kendt i 2017, da mainstreammedier bragte nyheden om Royens bevis.

Sætningen 

Lad  være det almindelige n-dimensionelle gaussiske mål på . Da vil for alle konvekse mængder  som er symmetriske omkring origo,

 

Royens bevis for sætningen generaliserede den, og demonstrerede det samme udsagn for gammafordelingen.

Som et simpelt eksempel kan man tænke på normalfordelte dartpile i ét plan. Hvis man betragter en ellipse og et rektangel, der begge er centreret i midten, da vil andelen af dartpile, der rammer det område, hvor de to figurer overlapper, ikke være mindre end produktet af andelene af dartpile, som lander i hver figur.

Referencer 

 Thomas Royen, "A simple proof of the Gaussian correlation conjecture extended to multivariate gamma distributions", 
 Rafał Latała, Dariusz Matlak, "Royen's proof of the Gaussian correlation inequality",

Eksterne henvisninger 
 George Lowther, The Gaussian Correlation Conjecture, "Almost Sure"

Sandsynlighedsregning
Matematiske sætninger
Thomas Royen

Thomas Royen (født 1947) er en tysk professor i statistik, der har været ansat på Technische Hochschule Bingen. Royen blev ph.d. under Friedhelm Eicker på Technische Universität Dortmund, hvor han blev færdig i 1975 med en afhandling med titlen "Über die Konvergenz gegen stabile Gesetze" ("Om Konvergens mod Stabile Love").

Royen blev langsomt kendt efter en artikel, som han udgav i 2014 med et relativt simpelt bevis for den Gaussiske korrelationsulighed, der var en matematisk sætning, der stammer fra 1950'erne. Sætningen, der ligger i området mellem geometri, sandsynlighedsteori og statistik, havde i årevis stået uløst, selvom adskillige forskere havde forsøgt at løse det.

Referencer

Eksterne henvisinger 
 Thomas Royen, "A simple proof of the Gaussian correlation conjecture extended to multivariate gamma distributions", 
 Bourbaki, Frank Barthe on YouTube. January 14, 2017 
 Profile of Thomas Royen on Science Portal Rheinland-Pfalz (RLP)

Matematikere fra Tyskland
Statistikere fra Tyskland
Hollow talk

"Hollow Talk" er en sang ved dansk band Choir of Young Believers i deres første album This Is for the White in Your Eyes.

Sange fra 2008
Manfred Rommel

Manfred Rommel (født 24. december 1928 i Stuttgart, død 7. november 2013) var søn af generalfeltmarskal Erwin Rommel og hustru Lucie.

Manfred Rommel var politiker for CDU og overborgmester i Stuttgart fra 1974 til 1996, da han trak sig tilbage grundet en begyndende Parkinsons sygdom. Det forhindrede ham dog ikke i at få skrevet sine erindringer (udgivet 1998) og en række bøger om politik, økonomi og tyske forhold. 

Manfred Rommel var kendt for sit venskab med den amerikanske general George Patton jr., søn af hans fars arge modstander, general George Patton senior.

Eksterne henvisninger

Noter 

Politikere fra Tyskland
Tsingy de Namoroka Strict Nature Reserve

Tsingy de Namoroka Strict Nature Reserve er en nationalpark i den nordvestlige del af Madagaskar , i Soalala-distriktet i provinsen Mahajanga-provinsen

Historie 
Namoroka Strict Nature Reserve blev etableret i 1927 og blev et special reserve i 1966, og ligger i sammenhæng med Nationalpark Baie de Baly.

Klima og geografi 
Nationalparken ligger i den nordvestlige del af Madagaskar, omkring 50 kilometer syd for byen Soalala. Namoroka har en tørkesæson som varer omkring syv måneder og en regnsæson som kun varer i fem måneder. Det giver en nedbørsmængde på omkring 1.150 millimeter per år, mens gennemsnitstemperaturer ligger omkring 25 °C.

Parken er kendt for sine karstklipper, grotter, canyoner og naturlige svømmebassiner.

Dyr 
Ligesom store dele af Madagaskar er Namoroka kendt for sit rige dyreliv. Af de over 81 fuglearter er 31 endemiske for Madagaskar og 23 andre arter endemiske for Madagaskar og andre nærliggende øer.

Følgende lemurarter bor i Namoroka:

 Van der Decken's Sifaka (Propithecus deckenii)
 Rødbrystet Lemur (Eulemur rufus)
 Grå lemur (Hapalemur griseus)
 Masoala Fork-crowned Lemur (Phaner furcifer)
 Gray Mouse Lemur (Microcebus murinus)
 Milne-Edwards' Sportive Lemur (Lepilemur edwardsi)
 Fedthalet dværgmaki (Cheirogaleus medius)
 Aye-aye (Daubentonia madagascariensis)

Eksterne henvisninger 

 World Database on Protected Areas entry 
 Wild Madagascar's entry on Namoroka

Nationalparker i Afrika
Etableret i 1927
Madagaskars geografi
Omformerstation Herslev

Omformerstation Herslev  er en transformatorstation, der ligger på Vestsjælland ved Høng mellem Slagelse og Kalundborg. Den er en af to stationer, hvor den anden -  Omformerstation Fraugde - er placeret på Fyn ved Odense.

Stationen omformer jævnstrøm til vekselstrøm og omvendt, omformingen af strømmen sker i en ventilhal.

Stationen er en del af den elektriske forbindelse over Storebælt, og var det første forbindelsesled mellem Øst- og Vestdanmark. Forbindelsen skal sikker at hvis der bliver strømafbrydelser på Sjælland, kan der hentes strøm fra Fyn og Jylland 

Omformerstationen ligger i Herslev Bakke, som er en kunstig bakke, formet af overskudsjord. På bakken er der plantet træer og buske, som skal mindske anlæggets synlighed i landskabet. 

Anlægget blev åbnet af Dronning Margrethe den 7. september  2010.

Kilder 

Bygninger, konstruktioner og anlæg i Kalundborg Kommune
Transformatorstationer
Åke Söderblom

Åke Fridolf Söderblom (født 20. januar 1910 i Fritsla, død 22. maj 1965 i Göteborg) var en svensk skuespiller, manuskriptforfatter og sangskriver.

Udvalgt filmografi 
 1964 - Dirch og blåjakkerne
 1951 - 6-dagesløbet
 1949 - Luftens mandfolk
 1944 - Lilla helgonet
 1942 - Løjtnantshjerter
 1941 - Stakkels Ferdinand
 1941 - Fröken Vildkatt
 1940 - Kys hende
 1939 – Landstormens lille Lotte
 1937 – Flådens glade gutter
 1936 - Avertér
 1935 - Ebberöds bank

Eksterne henvisninger 
 

Skuespillere fra Sverige
Eva Henning

Eva Henning (født Eva Wetlesen den 10. maj 1920 i Newark, død 18. april 2016 i Oslo) var en svensk-norsk skuespillerinde.

Udvalgt filmografi 
 Kärlekens decimaler (1960)
 Gabrielle (1954)
 Glasberget (1953)
 Ildfuglen (1952)
 Pigen og hyacinten (1950)
 Den hvide kat (1950)
 Flickan från tredje raden (1949)
 Banketten (1948)
 Ægtepar på vulkaner (1947)
 Scenens børn (1945)
 Vandring med månen (1945)
 Elvira Madigan (1943)
 Det er min Musik (1942)
 Snaphaner eller Gøngerne (1941)

Eksterne henvisninger 
 

Skuespillere fra Sverige
Povl Olrik

Povl Benedikt Olrik (født 2. juni 1878 på Frederiksberg, død 15. februar 1928 i Hellerup) var en dansk billedhugger.

Uddannelse 
Povl Olrik kom oprindeligt i snedkerlære. Han er uddannet fra Københavns Tekniske Skole og Kunstakademiet.

Kunstnerisk virke 
Olrik arbejdede især med træ, men lavede også værker i gips og bronze. Blandt hans værker kan nævnes prædikestolen til Tåstrup Kirke, alterkorset til Nivå Kirke samt alterbilledet til Christiansø Kirke. Han lavede også flere gravmæler, blandt andet til politikeren Vilhelm Lassen.

Endvidere lavede han en del egentlige skulpturer. Han havde værker på Charlottenborg adskillige gange i begyndelsen af det 20. århundrede samt et par gange på Kunstnernes Efterårsudstilling, ligesom han bidrog til Landsudstillingen i Aarhus i 1909.

Familie 
Povl Olrik var søn af billedhuggeren Henrik Olrik og dennes hustru Hermina Valentiner og dermed bror til Dagmar, Hans, Axel, Eyvind, Jørgen Olrik og Benedicte Brummer (født Olrik).

Han blev i 1905 gift med Harriet Ernesta Marie Hansen (født 1879), datter af skovfoged Søren Hansen og Louise Løhr.

Referencer

Eksterne henvisninger 
 
 

Billedhuggere fra Danmark
Povl
Personer fra Frederiksberg
Emma Hu

Emma Hu er den officielle maskot for det danske kvindefodboldlandshold. Emma blev første gang brugt til EM i Sverige i 2013. 

Emma er en huntiger, og hendes efternavn kommer oprindeligt fra Kina, hvor ’Hu’ betyder tiger. Hendes fornavn var det mest populære pigenavn i Danmark i både 2013 og 2014.

Emma Hus personlighed er bygget op omkring de værdier man fra DBUs side har set og vægtet som værende vigtigst hos kvindelandsholdet.

Emma Hu er beskrevet som klog og kraftfuld, feminin og fysisk stærk, eksplosiv og elegant. Egenskaber der både tiltaler det sportslige og det kvindelige.

En anden karakter der skal symboliseres i Emma Hu er humørspredning og fokus på den gode stemning og legen med bolden. Kampagner der har været stor fokus på fra DBUs side de sidste par år.

Eksterne henvisninger 
 * Om Emma Hu 

Danmarks kvindefodboldlandshold
Maskotter
Postme

PostMe er en dansk virksomhed der opererer indenfor området med Elektronisk handel. PostMe gik online 1. oktober 2008 under navnet MailMeNetwork og skiftede i 2009 navn til PostMe.com. PostMe beskæftiger 15-20 ansatte med hovedsæde i Herlev, København. PostMe er stiftet af Morten Timm Cramer, Christoffer Munck og Anders Riedel og der er rejst kapital fra Funding Asia Holding, et dansk Business Angel selskab. 

Virksomheden fokuserer på handel med ikke-varige forbrugsgoder og sælger alene førende mærkevarer der parallelimporteres fra hele Europa. Forretningskonceptet er også benyttet af den danske butikskæde Normal. Ideologien er at det danske marked i sig selv ikke er stort nok til at skabe nødvendig priskonkurrence blandt producenterne og dermed udvides indkøb til hele EØS markedet, for at opnå bedre indkøbspriser og dermed bedre slutbrugerpriser.

Virksomheden oplyser at de siden 2014 vækstet med 20% årligt.

I 2020 købte grænsehandel-koncernen Fleggaard marioriteten af PostMe og overtog selskabet helt i juli 2022. Knap et måned efter overtagelsen beslutter Fleggard at lukke PostMe.

Referencer 

Netbutikker i Danmark
Etableret i 2008
Selvbestemmelsesteorien

Selvbestemmelsesteorien hedder oprindeligt "Self-Determination Theory". Den er baseret på eksperimentelle forsøg, og de to mænd, som står bag teorien, hedder Eward L. Deci og Richard M. Ryan. Teorien har tre primære komponenter: tilhørsforhold, autonomi og kompetence. 
Tilhørsforhold handler om at være en del af en social sammenhæng, og at det betyder noget, hvad andre siger og mener om det, individet foretager sig.
Autonomi handler om at være sin egen herre og vigtigheden af at handle ud fra ens egen overbevisning i stedet for at blive dikteret og adlyde andres ordrer.
Kompetence handler om at have viden og troen på, at man er i stand til at udføre en given handling.

Teorier som empowerment er lavet ud fra selvbestemmelsesteorien.

Mellemmenneskelige forhold
Sociologisk teori
Socialpsykologi
Titel (person)

Titel (fra latin titulus "påskrift") hos en person er beskrivende betegnelse for embede, rang eller ægteskabelig status, der bruges som tiltaleform sammen med personens navn.

Personlige titler opstod i de tidligste feudalsamfund som Romerriget eller det gamle Egypten, hvor der skabtes en strengt opdelt hierarki - man skulle tiltate en herre og en slave forskelligt for at vise, hvem der havde høj status eller mangel på samme.

I tiden op til det sene 20. århundrede var det formelt strengt påkrævet at bruge en persons titel ved tiltalelse eller omtale af denne, især i det offentlige rum.
Det var anset for ligefrem krænkende, hvis man kom til at glemme en titel eller hvis man kom til at tiltale en adelig med fornavn.
Dette gjaldt især for adelen og de kongelige, især i mere diktatoriske kongedømmer, samt indenfor militæret og retsvæsen.

I Danmark er man efter de store ungdoms- og kvindebevægelser siden 1968 og deraf følgende revidering af samfundsnormer gået væk fra den strenge titulering. Man begyndte at tiltale hinanden uformelt i Danmark siden 1970erne, også offentligt og i forhold til sine overordnede. Man gik også over til at bruge sine forældres fornavne, ligesom på skolerne, hvor det nu blev tilladt at tiltale sine lærere med fornavn og uden titler.

I Danmark er det kun i militæret, akademiske kredse og i retsvæsen, at det stadig er påkrævet at bruge de korrekte titler. Hvis man under en retssag ikke titulerer eller tiltaler dommeren korrekt, er det set som foragt for retten og man kan idømmes bøde. Hvis man er medlem af militæret, vil man også blive straffet eller påtalt for ikke at bruge korrekte rangtitler for sine overordnede.
  
Eksempler på titler
 Eksempler på akademiske titler: doktor, lektor, professor, rektor m.m.
 Eksempler på militære rangtitler: oberst, general, admiral, kaptajn m.m.
 Eksempler på adelige titler: prinsesse, konge, dronning, baron, sir, lady, dame, m.m.
 Eksempler på ægteskabelig eller sociale statustitler: frue, herre, frøken, De, Des, m.m.

Eksterne henvisninger 
 Definition i Den Store Danske

 Kort artikel i Den Store Danske
 
Sociale opdelinger
Forbrugeroverskud

Forbrugeroverskud er et mikroøkonomisk begreb, der angiver den monetære gevinst, forbrugerne har ved at handle på et marked. Mange forbrugere vil have en reservationspris (betalingsvilje) for en vare, der er højere end den pris, de skal betale for at få varen. Forskellen på en forbrugers reservationspris og den pris, han reelt kommer til at betale, kan betragtes som det ”overskud” eller den gevinst, forbrugeren har ved at handle på markedet. Det samlede forbrugeroverskud på markedet består derfor af summen af alle de enkelte forbrugeres gevinster.

Oprindelse 

Begrebet blev først beskrevet af den italiensk-franske ingeniør og selvlærte økonom Jules Dupuit i 1844, mens dets anvendelse indenfor økonomi for alvor slog igennem, efter at den britiske økonom Alfred Marshall, en af pionererne indenfor neoklassisk økonomi, beskrev begrebet i et af sine hovedværker Principles of Economics i 1890.

Grafisk illustration 

I et udbuds-/efterspørgselsdiagram kan forbrugeroverskuddet på et marked afgrænses som arealet mellem markedsprisen, efterspørgselskurven og andenaksen. Det skyldes, at efterspørgselskurven netop angiver forbrugernes reservationspris. Er efterspørgselskurven en ret linje, som den ofte fremstilles i indledende økonomiundervisning, udgør forbrugeroverskuddet en trekant, og det er dermed nemt at beregne arealet. Forbrugeroverskuddet måles i monetære enheder (f.eks. danske kroner).

Forbrugeroverskud og producentoverskud 

Parallelt til forbrugeroverskuddet findes begrebet producentoverskud, der tilsvarende angiver den monetære gevinst, en virksomhed har ved at fremstille og sælge den pågældende vare på markedet. Summen af forbruger- og producentoverskud udgør sammen med eventuelle omkostninger eller indtægter for den offentlige sektor det samlede samfundsmæssige overskud eller gevinst ved, at det pågældende marked eksisterer.

Anvendelse 

Beregninger af forbruger- og producentoverskud er en almindeligt anvendt teknik indenfor velfærdsøkonomi til at analysere virkningen på den samfundsøkonomiske effektivitet (eller efficiens) af forskellige økonomisk-politiske tiltag eller andre ændringer af markedsforholdene. Tiltag, der formindsker det samlede overskud, vil skabe en forvridning og dermed medføre en inefficiens. Omvendt vil offentlige tiltag, der forøger det samlede overskud, typisk ved at korrigere en markedsfejl, give en Pareto-forbedring.

Kilder 

Velfærdsøkonomi
Zinkpyrition

Zinkpyrition er en komples zinkforbindelse som blandt andet anvendes i skælshampoo, som konserveringsmiddel i kosmetik og i bundfarven til større både.

Kemisk formel: C10H8N2O2S2Zn

Kemiske forbindelser
Gravbæk

Gravbæk har sit hovedløb fra Thorsø til Borre Sø (ca. 2 km) ved Virklund syd for Silkeborg. Den har sit udspring  i et moseområde ved Jenskær vest for Thorsø og nord for Gjessø Skov. Øst for Jenskær er der etableret en kunstig sø ved hjælp af en opstemning (stenbunke). 

Betegnelsen ”Gravbæk” ses første gang på et skovkort fra 1920. Substantivet ”Grav-” er muligvis brugt om en dyb dal. På skovkortet optræder tillige  Gravmose og Gravhoved. Gravbæk har tilløb fra Gjessø Bæk, som er rørlagt fra vejen Gjessø-Them og ca. 100 m. nedstrøms. Kort før udløbet i Borre Sø løber Hulbæk til Gravbæk. Der er desuden tilløb fra  Ellesø.

Ved Virklund har Silkeborg Kommune i 2005 etableret faunapassager både i selve byen og ved Primærrute 52 øst for byen. 

Det er tilladt at sejle på vandløbet med ikke-motordrevne småfartøjer som robåde, kajakker og kanoer.

Gravbækvej i Virklund har navn efter bækken, som passerer på nordsiden af det lille villakvarter langs med Paradisvejen.

Eksterne kilder og henvisninger
 Artiklen er tilpasset efter artiklen   på  WikiSilkeborg   (historik CC BY-SA 3.0)

Vandløb i Danmark
Lokaliteter i Silkeborg Kommune